Markus Pyykönen on nimitetty Pohjolan Voiman tuotannon kehityksen päälliköksi

DI **Markus Pyykönen** on nimitetty Pohjolan Voima Oyj:n tuotannon kehityksen päälliköksi. Pyykönen aloittaa tehtävässään 1.9.2023. Tuotannon kehityksen päällikkönä Pyykönen vastaa Pohjolan Voima Oyj:n ja sen tuotantoyhtiöiden kehitys- ja selvitysprojektien tukemisesta ja johtamisesta.

"Olen iloinen saadessani toivottaa Markuksen tervetulleeksi Pohjolan Voimaan. Markuksen pitkäaikainen kokemus lämpövoima- ja ydinvoimatuotannon sekä automaatioprojektien parissa tuo erinomaista lisäarvoa tuotantomme kehittämiselle", toteaa Pohjolan Voiman toimitusjohtaja **Ilkka Tykkyläinen**.

Pyykönen on aiemmin toiminut Fortum Power & Heat Oy:n ydinvoimaprojektitehtävissä.

Lisätietoja: Ilkka Tykkyläinen, toimitusjohtaja, Pohjolan Voima Oyj,
ilkka.tykkylainen@pvo.fi, puh. 040 670 6056

***Pohjolan Voima****on 80-vuotias suomalainen energiayhtiö. Olemme yksi Suomen suurimmista energiantuottajista – osuutemme maan sähköntuotannosta on noin viidennes. Tuotamme energiaa omakustannushintaan osakkaidemme, kotimaisten teollisuus- ja energiayhtiöiden tarpeisiin vesivoimalla, lämpövoimalla ja ydinvoimalla. Teemme työtä hiilineutraalin Suomen puolesta ja olemme sitoutuneet vahvistamaan luonnon monimuotoisuutta. Tuottamastamme sähköstä hiilineutraalia on jo nyt 97 prosenttia ja suunta jatkuu. Päämäärämme**on luoda ratkaisevaa voimaa kilpailukyvyn vahvistamiseksi ja huomisen parhaaksi.*[*www.pohjolanvoima.fi*](https://www.pohjolanvoima.fi/)